**Република Србија**

**ГРАД ЛОЗНИЦА**

**КАБИНЕТ ГРАДОНАЧЕЛНИКА**

**Број: 222/2019-I**

**Датум: 18.4.2019. године**

**Л о з н и ц а**

**Л О З Н И Ц А**

**Предмет: Јавни позив за достављање предлога за доделу јавних признања**

У складу са Одлуком о јавним признањима града Лознице („Службени лист града Лознице“, бр. 3/09, 4/13 и 4/19), поводом Дана града - 16. јуна, додељују се јавна признања.

Јавна признања која град Лозница додељује су:

**ПОВЕЉА ГРАДА ЛОЗНИЦЕ**

**ПЛАКЕТА ГРАДА ЛОЗНИЦЕ**

**ЗВАЊЕ ПОЧАСНОГ ГРАЂАНИНА**

Јавна признања града Лознице могу се доделити грађанину Републике Србије, као и страном држављанину, држављанину и функционеру међународне организације и удружења, невладине организације и других облика деловања цивилног сектора, државног органа или органа јединице локалне самоуправе и истакнутој јавној личности и другом појединцу који својим радом, научним, уметничким, политичким, хуманитарним и у другим областима деловања, доприносе развоју и угледу Лознице, остваривању и развоју демократије и друштва.

**У једној години може се доделити највише ТРИ ПОВЕЉЕ, ДЕСЕТ ПЛАКЕТА И ЈЕДНО ЗВАЊЕ ПОЧАСНИ ГРАЂАНИН.**

Основни критеријуми за доделу јавних признања су изузетна достигнућа и постигнути видни резултати који доприносе бржем успешнијем и хуманијем развоју града у области:

- привреде, науке, културе, просвете, здравствене и социјалне заштите, спорта, уметности и другим областима друштвеног живота од интереса за Град.

Право предлагања за доделу јавних признања имају предузећа, установе, друге организације и органи, групе грађана и појединци, у складу са горе наведеним критеријумима. Предлог садржи податке о кандидату, образложење, евентуалне доказе као и назначење за које јавно признање се предлог доставља.

**Предлози за доделу јавних признања достављају се Комисији за доделу јавних признања најкасније до 10. маја 2019. године.**

Јавна признања уручују се добитницима на свечаности која се одржава 16. јуна, поводом Дана Града.

Позивамо Вас да у предвиђеном року доставите предлоге.

**ГРАДОНАЧЕЛНИК - ПРЕДСЕДНИК**

**КОМИСИЈЕ ЗА ДОДЕЛУ ЈАВНИХ ПРИЗАНАЊА**

**Видоје Петровић, с.р.**